nibzard/narodne-novine-full-text-markdown huggingface dataset:
## Odluka o osnivanju Fonda za obnovu ratom razrušenih hrvatskih bolnica

### NN 55/1991 (25.10.1991.), Odluka o osnivanju Fonda za obnovu ratom razrušenih hrvatskih bolnica

# VLADA REPUBLIKE HRVATSKE

Na temelju članka 23. stavka 2. Zakona o Vladi Republike Hrvstske("Narodne
novine", br. 41/90, 8/91, 14/91 i 53A/91), Vlada Republike Hrvatske,
na sjednici održanoj 16. listopada 1991. godine donijela je

## ODLUKU

### o osnivanju Fonda za obnovu ratom razrušenih hrvatskih bolnica

I.

Ovom odlukom u sastavu Ministarstva zdravstva osniva se Fond za obnovu
ratom razrušenih hrvatskih bolnica.

II.

Naziv fonda je Fond za obnovu ratom razrušenih hrvatskih bolnica(u daljnjem
tekstu: Fond) sa sjedištem u Zagrebu, Ulica 8. maja br. 42.

III.

Sredstva Fonda osiguravaju se

- iz Proračuna Republike Hrvatske.

- putem dobrovoljnih dinarskih i deviznih priloga građana, poduzeća
i drugih pravnih i fizičkih osoba iz zemlje i inozemstva i

- drugih izvora. Sredstva Fonda, dinarska i devizna, drže se na posebnom
dinarskom i deviznom računu.

IV.

Fondom upravlja Upravni odbor. Upravni odbor čine:

- predstavnik Zavoda za zaštitu zdravlja Republike Hrvatske,

- predstavnik Ministarstva zaštite okoliša, prostornog uređenja i stambeno-komunalne
djelatnosti,

- predstavnik Ministarstva zdravstva kao predsjednik Upravnog odbora,

- predstavnik Hrvatske matice iseljenika.

- predstavnik Crvenog križa. Upravni odbor odlučuje većinom glasova
svojih članova.

V.

Predsjednik Upravnog odbora predstavlja Fond i potpisuje akte koje donosi
Upravni odbor.

VI.

Pravilnikom kojeg donosi Upravni odbor Fonda uz suglasnost ministra
zdravstva, utvrđuju se kriteriji za dodjelu sredstava Fonda, vrste i visina
pomoći koja se može dodijeliti.

VII.

Upravni odbor za svaki pojedini slučaj dodjele pomoći donosi odgovarajuće
rješenje u skladu s pravilnikom iz točke VI. ove odluke. Protiv rješenja
iz stavka 1. ove točke može se izjaviti žalba u roku od 15 dana Ministarstvu
zdravstva. Odluka po žalbi je konačna.

VIII.

Fond ima pečat okruglog oblika koji sadrži tekst: "Republika Hrvatska,
Ministarstvo zdravstva, Fond za obnovu ratom razrušenih hrvatskih bolnica,
Zagreb".

IX.

Stručne, tehničke i računovodstvene poslove obavlja Ministarstvo zdravstva.

X.

Rad Fonda je javan. Javnost rada Fonda osigurava se obavještavanjem
javnosti putem sredstava javnog priopćenja o izvorima,visini i korištenju
sredstava Fonda.

XI.

Rad Fonda nadzire Vlada Republike Hrvatske. Upravni odbor dužan je o
svom radu, izvorima, visini i dinamici ostvarivanja prihoda,te o utrošku
sredstava podhositi izvješće Vladi Republike Hrvatske najmanje dvaput godišnje.

XII.

Ova odluka stupa na snagu danom objave u "Narodnim novinama".

Klasa: 402-09/91-02/02

Urbroj : 5030104-91-2

Zagreb, 16. listopada 1991.

Predsjednik

**dr. Franjo Gregurić, v. r.**

Odluka, NN 55/1991-1521
## Odluka o prijavljivanju efektivnog stranog novca što ga građani Republike Hrvatske iznose iz Republike Hrvatske pri putovanju u inozemstvo odnosno što ga strane fizičke osobe unose pri ulasku u Republ

### NN 55/1991 (25.10.1991.), Odluka o prijavljivanju efektivnog stranog novca što ga građani Republike Hrvatske iznose iz Republike Hrvatske pri putovanju u inozemstvo odnosno što ga strane fizičke osobe unose pri ulasku u Republ

# PREDSJEDNIK REPUBLIKE HRVATSKE

Na temelju članka 80. stavka 2. Zakona o deviznom poslovanju ("Službeni
list SFRJ", br. 66/85, 71/86, 3/88, 59/88 i 82/90) i članka 1. i 7.
Zakona o preuzimanju saveznih zakona iz oblasti financija koji se u Republici
Hrvatskoj primjenjuju kao Republički zakoni("Narodne novine",
br. 53/91), Vlada Republike Hrvatske na sjednici održanoj 19. listopada
1991. godine. donijela je

## ODLUKU

### o prijavljivanju efektivnog stranog novca što ga građani Republike Hrvatske iznose iz Republike Hrvatske pri putovanju u inozemstvo odnosno što ga strane fizičke osobe unose pri ulasku u Republiku Hrvatsku

I.

Građani Republike Hrvatske dužni su pri putovanju u inozemstvo prijaviti
carinskim organima iznos efektivnog stranog novca što ga iznose iz Republike
Hrvatske.

II.

Efektivni strani novac iz točke I. ove odluke građani Republike Hrvatske
iznose na temelju potvrde banke o kupljenome stranom novcu ili na temelju
potvrde banke o podignutom stranom novcu s deviznog računa ili deviznog
štednog uloga u visini do 1.000 DM ili odgovarajuću valutu do tog iznosa.
Potvrda iz stava 1. ove točke važi do prvog prelaska granice a najduže
90 dana od dana izdavanja.

III.

Državljani Saveza Sovjetskih Socijalističkih Republika,Češke i Slovačke
Federativne Republike, NR Albanije i NR Mongolije, Bugarske, Republike
Poljske, Rumunjske i Mađarske dužni su pri ulasku u Republiku Hrvatsku
odnosno pri izlasku iz Republike Hrvatske carinskim organima prijaviti
iznos efektivnoga stranog novca što ga unose odnosno što ga iznose iz Republike
Hrvatske. Pri ulasku u Republiku Hrvatsku, osobe iz stava 1. ove točke
dobivaju pisanu potvrdu o iznosu efektivnoga stranog novca što ga unose
u Republiku Hrvatsku, koju su dužni dati na uvid carinskim organima pri
izlasku iz Republike Hrvatske.

IV.

Na dan stupanja na snagu ove odluke u Republici Hrvatskoj prestaje važiti
Odluka o prijavljivanju efektivnog stranog novca što ga jugoslovenski građani
iznose iz Jugoslavije pri putovanju u inozemstvo odnosno što ga strane
fizičke osobe unose pri ulasku u Jugoslaviju("Službeni list SFRJ",
br. 22/90 i 59/90).

V.

Ova odluka stupa na snagu danom objave u "Narodnim novinama".

Klasa: 450-08/91-01/09

Urbroj : 5030116-91-4

Zagreb, 19. listopada 1991.

Potpredsjednik

**dr. Milan Ramljak, v. r.**

Odluka, NN 55/1991-1522
## Uredba o izmjeni Uredbe o mjerama zaštite Republike Hrvatske od moguće zloupotrebe dinara

### NN 55/1991 (25.10.1991.), Uredba o izmjeni Uredbe o mjerama zaštite Republike Hrvatske od moguće zloupotrebe dinara

# VLADA REPUBLIKE HRVATSKE

Na osnovi članka 110. Ustava Republike Hrvatske ("Narodne novine",
br. 56/90) Vlada Republike Hrvatske na sjednici održanoj 19. listopada
1991. godine donijela je

## UREDBU

### o izmjeni Uredbe o mjerama zaštite Republike Hrvatske od moguće zloupotrebe dinara

Članak 1.

U Uredbi o mjerama zaštite Republike Hrvatske od moguće zloupotrebe
dinara("Narodne novine", br. 53A/91) briše se članak 3.

Članak 2.

Ova uredba stupa na snagu danom objave u "Narodnim novinama".

Klasa: 451-01/91-01/06

Urbroj : 5030105-91-6

Zagreb, 19. listopada 1991.

Potpredsjednik

**dr. Milan Ramljak, v. r.**

Uredba, NN 55/1991-1524
## Rješenje o imenovanju pomoćnika ministra energetike i industrije, za malu privredu

### NN 55/1991 (25.10.1991.), Rješenje o imenovanju pomoćnika ministra energetike i industrije, za malu privredu

# VLADA REPUBLIKE HRVATSKE

Na osnovi članka 23. stavka 4. zakona o Vladi Republike Hrvatske("Narodne
novine", broj 41/90) i članka 16. stavka 3. Zakona o izmjenama i dopunama
Zakona o ustrojstvu republičke uprave ("Narodne novine", broj
41/90. i 53lA/91), Vlada Republike Hrvatske na sjednici održanoj 16. listopada
1991. godine donijela je sljedeće

## RJEŠENJE

### o imenovanju pomoćnika ministra energetike i industrije, za malu privredu

Imenuje se dipl. inž. PETAR ŠALE pomoćnikom ministra energetike i industrije,
za malu privredu. s danom 16. listopada 1991. godine.

Klasa: 080-02/91-08/01

Urbroj: 50304/1-91-01

Zagreb, 17. listopada 1991.

Predsjednik

**dr. Franjo Gregurić, v. r.**

Ostalo, NN 55/1991-1525
## Rješenje o imenovanju članova Upravnog odbora Javnog poduzeća "Brijuni"

### NN 55/1991 (25.10.1991.), Rješenje o imenovanju članova Upravnog odbora Javnog poduzeća "Brijuni"

# VLADA REPUBLIKE HRVATSKE

Na osnovi članka 23. stavka 4. Zakona o Vladi Republike Hrvatske("Narodne
novine", broj 41/90) i članka 6. Uredbe o Javnom poduzeću "Brijuni"
("Narodne novine", broj 47/91), Vlada Repuhlihe Hrvatske na sjednici
održanoj 16. listopada 1991. godine donijela je sljedeće

## RJEŠENJE

### o imenovanju članova Upravnog odbora Javnog poduzeća "Brijuni"

U Upravni odbor Javnog poduzeća "Brijuni" imenuju se za članove:

-ŠIME VIDULIN, predsjednik Gospodarske komore Istre.

- MARIO FLORIČIĆ, direktor Istarske banke Pula,

- KREŠIMIR ALERIĆ, direktor Uprave za imovinskopravne poslove Ministarstva
pravosuđa i uprave,

- FERDINAND MEDER, direktor Zavoda za zaštitu spomenika kulture Ministarstva
prosvjete, kul1ure i športa,

- MIHO MILJANIĆ, direktor Zavoda za zaštitu okoliša, prirode i prirodne
baštine Ministarstva zaštite okoliša, prostornog uređenja i stambeno-komunalne
djelatnosti,

- VESNA GIRARDI-JURKIĆ, pomoćnica ministra prosvjete, kulture i športa
i povjerenik Vlade Republike Hrvatske za Nacionalni park Brijuni.

Klasa: 351-01/91-05/11

Urbroj : 50304l,1-91-0l

Zagreb, 17. listopada 1991.

Predsjednik

**dr. Franjo Gregurić, v.r.**

Rješenje, NN 55/1991-1526
## Odluka o iznošenju i unošenju efektivnih dinara u putničkom prometu s inozemstvom

### NN 55/1991 (25.10.1991.), Odluka o iznošenju i unošenju efektivnih dinara u putničkom prometu s inozemstvom

# NARODNA BANKA HRVATSKE

Na temelju članka 79. stavka 1. Zakona o deviznom poslovanju ("Službeni
list SFRJ", br. 66/85, 71/86, 3/88, 59/88 i 82/90) i članka 1. i 7.
Zakona o preuzimanju saveznih zakona iz oblasti financija koji se u Republici
Hrvatskoj primjenjuju kao Republički zakoni("Narodne novine",
br. 53/91), Savjet Narodae banke Hrvatske donosi

## ODLUKU

### o iznošenju i unošenju efektivnih dinara u putničkom prometu s inozemstvom

I.

Domaće i strane osobe mogu u putničkom prometu s inozemstvom iznositi
iz Republike Hrvatske odnosno unositi u Republiku Hrvatsku efektivne dinare
do svote od 5.000 dinara po osobi. Domaće i strane osobe mogu u putničkom
prometu s inozemstvom iznositi iz Republike Hrvatske odnosno unositi u
Republiku Hrvatsku postojeće novčanice u apoenima od 10, 50, 100 i 500
dinara.

II.

U pograničnom prometu (dvovlasničkom i malograničnom) dvovlasnici mogu
svakodnevno unositi u Republiku Hrvatsku i iznositi iz Republike Hrvatske
efektivne dinare do svote od 400 dinara, a ostali korisnici isprava u malograničnom
prometu - efektivne dinare do svote od 800 dinara mjesečno u apoenima iz
točke I. ove odluke, ako međudržavnim sporazumom nije drugačije određeno.

III.

Ako je ulazak u određenu zemlju uvjetovan zamjenom dinara za odgovarajući
iznos nacionalne valute a dinarski iznos iz točke I. i II. ove odluke nije
dovoljan, građani Republike Hrvatske mogu iznositi i iznos dinara veći
od iznosa utvrđenih u točki I. i II. ove odluke. ali ne veći od iznosa
dinara koji je potreban za zamjenu u određenu nacionalnu valutu.

IV.

Radnici koji rade u vagon-restoranima i bifeima u vlakovima hrvatskih
željeznica i brodovima u međunarodnom prometu mogu iznositi i unositi u
Republiku Hrvatsku efektivne dinare što ih naplate od domaćih i stranih
osoba na teritoriji Republike Hrvatske za prodanu domaću robu (živežne
namirnice osvježavajuća i alkoholna pića, deserte, cigarete i dr.) u tim
restoranima i bifeima.

V.

Prigodni kovani novac izdanja Narodne banke Jugoslavije domaće i strane
osobe mogu unositi u Republiku Hrvatsku bez ograničenja. Prigodni kovani
novac iz stava 1. ove točke strane osobe mogu iznositi iz Republike Hrvatske
samo uz obračun ovlaštenog prodavaoca o njihovoj kupnji u Republici Hrvatskoj
odnosno uz ispravu carinarnice o prijavi tog novca pri njihovu unošenju.
Prigodni kovani novac iz stava 1. ove točke domaće osobe ne mogu iznositi
iz Republike Hrvatske.

VI.

Na dan stupanja na snagu ove odluke u Republici Hrvatskoj prestaje važiti
Odluka o iznošenju i unošenju efektivnih dinara u putničkom prometu s inozemstvom
("Službeni list SFRJ", br. 88/89 i 18/90).

VII.

Ova odluka stupa na snagu danom objave u "Narodnim novinarria".

O. br. 35/91.

Zagreb, 19. listopada 1991.

Predsjednik Savjeta Narodne banke Hrvatske guverner Narodne
banke Hrvatske

**dr. Ante Čićin-Šain, v. r.**

Odluka, NN 55/1991-1528
## Odluka o imenovanju zamjenika ministra inozemnih poslova

### NN 56/1991 (29.10.1991.), Odluka o imenovanju zamjenika ministra inozemnih poslova

# PREDSJEDNIK REPUBLIKE HRVATSKE

Na temelju članka 28. stavka 3. Zakona o ustrojstvu republičke uprave
("Narodne novine", broj 41/90, 43/90, 59/90 i 53A/91) donosim

## ODLUKU

### o imenovanju zamjenika ministra inozemnih poslova

Za zamjenika ministra inozemnih poslova imenuje se BOŽIDAR GAGRO.

Broj : 1127/91

Zagreb, 23. listopada 1991.

Predsjednik Republike Hrvatske

**dr. Franjo Tuđman, v. r.**

Odluka, NN 56/1991-1529
## Odluka o imenovanju pomoćnika ministra obrane

### NN 56/1991 (29.10.1991.), Odluka o imenovanju pomoćnika ministra obrane

# PREDSJEDNIK REPUBLIKE HRVATSKE

Na temelju članka 31. stavka 2. Zakona o ustrojstvu republičke uprave
("Narodne novine" broj 41/90. 43/90, 59/90, i 53A/91) donosim

## ODLUKU

### o imenovanju pomoćnika ministra obrane

Za pomoćnika ministra obrane imenuje se STJEPAN ADANIĆ.

Broj : 1055/91.

Zagreb, 8. listopada 1991

Predsjednik Republike Hrvatske

**dr. Franjo Tuđman, v. r**

Odluka, NN 56/1991-1530
## Uredba o odobravanju posebnih kredita za popravak stambenih i gospodarskih zgrada oštećenih ratnim razaranjima

### NN 56/1991 (29.10.1991.), Uredba o odobravanju posebnih kredita za popravak stambenih i gospodarskih zgrada oštećenih ratnim razaranjima

# VLADA REPUBLIKE HRVATSKE

Na temelju članka 5. Zakona o preuzimanju saveznih zakona iz oblasti
financija koji se u Republici Hrvatskoj primjenjuju kao republički zakoni
("Narodne novine", br 53/91), Vlada Republike Hrvatske, na sjednici
održanoj 24. listopada l991. godine donijela je

## UREDBU

### o odobravanju posebnih kredita za popravak stambenih i gospodarskih zgrada oštećenih ratnim razaranjima

Članak 1.

Ovom uredbom uređuje se odobravanje posebnih kredita gradanima za popravak
privatnih objekata oštećenih u ratnim razaranjima, čiji stupanj razorenosti
nije ugrozio stabilnost objekta, a nakon izvršenja zanatskih radova zgrada
je upotrebiva. Pod objektima iz stavka 1. ovog članka smatraju se

- stambene obiteljske zgrade

- poljoprivredne gospodarske zgrade

- stanovi u etažnom vlasništvu.

Članak 2.

Posebne kredite iz članka 1. odobrava banka a mogu se koristiti samo
za kupnju osnovnog građevinskog materijala. Osnovni gradevinski materijal,
u smislu stavka 1. ovog članka, utvrdit će se posebnim uputstvom Ministarstva
zaštite okoliša, prostornog uređenja i stambeno-komunalne djelatnosti.

Članak 3.

Banka odobrava iznos kredita u ovisnosti o vrsti objekta i štupnju oštećenja
i to:

- za I. kategoriju oštećenja, u dinarskoj protuvrijednosti do DEM 1.500,

- za II. kategoriju oštećenja, u dinarskoj protuvrijednosti do DEM 4.000,

- za III. kategoriju oštećenja, u dinarskoj protuvrijednosti do DEM
6.000. Kategorizaciju oštećenja u smislu ove uredbe utvrdit će Ministarstvo
zaštite okoliša, prostornog uređenja i stambeno-komunalne djelatnosti posebnim
Uputstvom. Dinarska protuvrijednost kredita obračunava se po dnevnom tečaju
utvrđenom na tržištu novca Republike Hrvatske.

Članak 4.

Banka odobrava kredit na temelju zapisnika o procjeni štete, sa specifikacijom
materijala i odgovarajućeg dokaza o vlasništvu objekta.

Članak 5.

Kredit se odobrava na rok vraćanja od 5 godina, uz godišnju kamatu od
5%. Glavnica kredita se ne revalorizira. Otplata kredita počinje teći od
1. siječnja 9s93. godine. Kamata se obračunava od dana poćetka korištenja
kredita.

Članak 6.

Iznos kredita iz članka 3. odobrava se isključivo kao kreditno pismo,
a vraćanje se osigurava mjeničnim jamstvom dužnika.

Članak 7.

Kontrolu primjene ove uredbe, uključivo i namjensko korištenje kredita
provodit će mjerodavni organi uprave u okviru svojih ovlaštenja.

Članak 8.

Novčanom kaznom od 200.000 do 250.000 dinara kaznit će se za privredni
prijestup banka, ako odobri kredit protivno odredbama članka 1. do 6. ove
uredbe. Za privredni prijestup kaznit će se i odgovorna osoba u banci novčanom
kaznom od 10.000 do 25.000 dinara.

Članak 9.

Ova uredba stupa na snagu danom objave u "Narodnim novinama".

Klasa: 361-07/91-01/03

Urbroj : 5030112-91-2

Zagreb, 24. listopada 1991.

Predsjednik

**dr. Franjo Gregurić, v. r.**

Uredba, NN 56/1991-1532
## Uredba o dodjeli obveznica Republičkom fondu zdravstvenog osiguranja i zdravstva Hrvatske

### NN 56/1991 (29.10.1991.), Uredba o dodjeli obveznica Republičkom fondu zdravstvenog osiguranja i zdravstva Hrvatske

# VLADA REPUBLIKE HRVATSKE

Na temelju članka 1. Zakona o ovlaštenju Vlade Republike Hrvatske za
donošenje uredbi kojima će uređivati pojedina pitanja iz djelokruga Sabora
Republike Hrvatske ("Narodne novine", broj 39/91 i 53A/91) Vlada
Republike Hrvatske na sjednici održanoj 24. listopada 1991. godine donijela
je

## UREDBU

### o dodjeli obveznica Republičkom fondu zdravstvenog osiguranja i zdravstva Hrvatske

Članak 1.

Republičkom fondu zdravstvenog osiguranja i zdravstva Hrvatske dodjeljuju
se obveznice izdane po Zakonu o izdavanju obveznica za restrukturiranje
gospodarstva u Republici Hrvatskoj ("Narodne novine", broj 27/91)
u iznosu od 1.120,000.000 dinara.

Članak 2.

Republički fond zdravstvenog osiguranja i zdravstva Hrvatske podmirit
će obveznicama iz prethodnog članka svoje obveze i obveze zdravstvenih
organizacija koje imaju prema bankama.

Članak 3.

Na dodjelu obveznica Republičkom fondu zdavstvenog osiguranja i zdravstva
Hrvatske primjenjuju se odredbe članka 5. i 6. Zakona o izdavanju obveznica
za restrukturiranje gospodarstva u Republici Hrvatskoj.

Članak 4.

Ova uredba stupa na snagu osmi dan od dana objave u " Narodnim
novinama".

Klasa: 500-01/91-03/05 :

Urbroj: 5030116-91-2

Zagreb, 24. listopada 1991.

Predsjednik

**dr. Franjo Gregurić, v. r.**

Uredba, NN 56/1991-1534
## Odluka o izuzimanju od zabrane prijenosa prava raspolaganja i korištenja nekretnina u k. o. Plase

### NN 56/1991 (29.10.1991.), Odluka o izuzimanju od zabrane prijenosa prava raspolaganja i korištenja nekretnina u k. o. Plase

# VLADA REPUBLIKE HRVATSKE

Na temelju članka 5. Zakona o zabrani prijenosa prava raspolaganja i
korištenja određenih nekretnina u društvenom vlasništvu na druge korisnike
odnosno u vlasništvo fizičkih i pravnih osoba ("Narodne novine",
broj 53/90), a povodom prijedloga Fonda u komunalno-stambenoj djelatnosti
općine Rijeka za dodjelu zemljišta na korištenje Vlada Republike Hrvatske
na sjednici održanoj 24. listopada 1991. donijela je

## ODLUKU

### o izuzimanju od zabrane prijenosa prava raspolaganja i korištenja nekretnina u k. o. Plase

I.

Izuzima se od zabrane prijenosa prava raspolaganja i korištenja zkč.
br. 414/3, površine 101 m2, upisana u zk. ul. br. 1222 k. o. Plase, ranije
vlasništvo sadašnjeg korisnika Josipa Brajana iz Rijeke.

II.

Nekretnina iz točke I. ove odluke izuzima se radi formiranja nove parcele
za izgradnju parkirališta niza 1000 u naselju Krnjevo.

III.

Parcela iz točke II. ove odluke formirat će se prema parcelacionom elaboratu
klasa 936-02/90-01/652 od 21. prosinca 1990. godine, izrađenom i ovjerenom
po Upravi za katastar općine Rijeka, a na temelju i u skladu s Uvjetima
uređenja prostora, klasa 350-05/90-02/459 od 14. lipnja 1990. godine Općinskog
komiteta za urbanizam, izgradnju i komunalno-stambene poslove.

IV.

Utvrđuje se da je Fond u komunalno-stambenoj djelatnosti općine Rijeka,
kao budući korisnik nove parcele, pružio osiguranje za punu isplatu nadoknade
prema tržišnim cijenama za nekretninu iz točke 1. ove Odluke, a u koju
je svrhu izdao akceptni nalog broj No 160380 od 31. srpnja 1991. godi1ne.

V.

Ova odluka stupa na snagu danom objave u "Narodnim novinama".

Klasa: 940-01/91-01/01

Urbroj : 5030119-91-61

Zagreb, 24. listopada 1991.

Predsjednik

**dr. Franjo Gregurić, v. r.**

Odluka, NN 56/1991-1535
## Odluka o graničnoj svoti najnižega mirovinskog primanja od 1. kolovoza 1991.

### NN 56/1991 (29.10.1991.), Odluka o graničnoj svoti najnižega mirovinskog primanja od 1. kolovoza 1991.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 92. st. 3. i 4. i članka 232. Zakona o mirovinskom
i invalidskom osiguranju ("Narodne novine", br. 26/83, 5/86,
42/87, 34/89, 57/89. 40/90 i 9/91). te članka 6. točke 12. Statuta Republičkog
fonda mirovinskog i invalidskog osiguranja radnika Hrvatske ("Narodne
novine", broj 58/90). Upravni odbor Republičkog fonda mirovinskog
i invalidskog osiguranja radnika Hrvatske, na sjednici održanoj 9. listopada
1991, donosi

## ODLUKU

### o graničnoj svoti najnižega mirovinskog primanja od 1. kolovoza 1991.

1. Kao granična svota najnižega mirovinskog primanja, radi određivanja
zaštitnog dodatka uz mirovinu, određuje se od 1. kolovoza 1991. svota od
3.517,50 dinara.

2. Kao granična svota najnižega mirovinskog primanja, radi određivanja
zaštitnog dodatka uz mirovinu, ostvarenu prema Zakonu o posebnim uvjetima
za stjecanje mirovine radnika zaposlenih u rudnicima ugljena ("Narodne
novine", br. 41/68 i 20/70) i Zakona o posebnim uvjetima za stjecanje
mirovine radnika zaposlenih u rudnicima ugljena na području Republike Hrvatske
("Narodne novine", broj 40/73), odreduje se od 1. kolovoza 1991.
svota od 4.623,20 dinara.

3. Prema graničnoj svoti najnižega mirovinskog primanja iz toč. 1. i
2. ove odluke. odredit će se nova svota zaštitnog dodatka svim korisnicima
mirovine koji imaju pravo na taj dodatak, po službenoj dužnosti, bez donošenja
rješenja.

4. S danom stupanja na snagu ove odluke prestaje važiti Odluka o privremenoj
graničnoj svoti najnižega mirovinskog primanja od 1. kolovoza 1991. ("Narodne
novine", broj 54/91).

5. Ova odluka stupa na snagu osmoga dana od dana objave u "Narodnim
novinama". a primjenjuje se od 1. kolovoza 1991.

Klasa: 140-13/91-01/2589

Urbroj : 341-99-02/ 1-91

Zagreb, 9. listopada 1991.

Predsjednik Upravnog odbora Republičkog fonda mirovinskog i
invalidskog osiguranja radnika Hrvatske

**dr. Stjepan Blažinkov; v. r.**

Odluka, NN 56/1991-1541
## Odluka o visini minimalne mirovine od 1. kolovoza 1991.

### NN 56/1991 (29.10.1991.), Odluka o visini minimalne mirovine od 1. kolovoza 1991.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 91. stavak 2. Zakona o mirovinskom i invalidskom osiguranju
("Narodne novine", br. 26/83, 5/86. 42/27, 34/89, 57/89, 40/90
i 9/91) i članka 6. točke 12. Statuta Republičkog fonda mirovinskog i invalidskog
osiguranja radnika Hrvatske ("Narodne novine". broj 58/90). Upravni
odbor Republičkog fonda mirovinskog i invalidskog osiguranja radnika Hrvatske,
na sjednici održanoj 9. listopada 1991, donosi

## ODLUKU

### o visini minimalne mirovine od 1. kolovoza 1991.

1. Minimalna mirovina od 1. kolovoza 1991. iznosi 5.435.40 dinara.

2. S danom stupanja na snagu ove odluke prestaje važiti Odluka o privremenoj
visini minimalne mirovine od 1. kolovoza 1991. ("Narodne novine",
broj 54/91).

3. Ova odluka stupa na snagu osmoga dana od dana objave u "Narodnim
novinama", a primjenjuje se od 1. kolovoza 1991.

Klasa: 14o-13/91-01/2589

Urbroj : 341-99-02/ 1-91

Zagreb, 9. listopada 1991.

Predsjednik Upravnog odbora Republičkog fonda mirovinskog i
invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 56/1991-1542
## Odluka o usklađivanju doplatka za pomoć i njegu od 1. kolovoza 1991.

### NN 56/1991 (29.10.1991.), Odluka o usklađivanju doplatka za pomoć i njegu od 1. kolovoza 1991.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 76. stavka 4. i članka 123. Zakona o mirovinskom i
invalidskom osiguranju ("Narodne novine". br. 26/83, 5/86, 42/87,
34/89. 57/89. 40/90 i 9/91) i članka 6. točke 12. Statuta Republičkog fonda
mirovinskog i invalidskog osiguranja radnika Hrvatske ("Narodne novine",
broj 58/90), Upravni odbor Republičkog fonda mirovinskog i invalidskog
osiguranja radnika Hrvatske. na sjednici održanoj 8. listopada 1991, donosi

## ODLUKU

### o usklađivanju doplatka za pomoć i njegu od 1. kolovoza 1991.

1. Puna svota doplatka za pomoć i njegu od 1. kolovoza 1991. iznosi
2.324,00 dinara.

2. Smanjena svota doplatka za pomoć i njegu od 1. kolovoza 1991. iznosi
1.752,20. dinara.

3. Slijepom korisniku obiteljske mirovinle doplatak za pomoć i njegu
pripada u punoj svoti.

4. Za korisnika doplatka za pomoć i njegu iz članka 76. stavka 1. točke
3. Zakona o mirovinskom i invalidskom osiguranju. te korisnika invalidske
ili starosne mirovine. koji je pravo na taj doplatak stekao zbog sljepoće,
doplatak za pomoć i njegu od 1. kolovoza 1991. iznosi 2.908,30 dinara.

5. U skladu s odredbama iz toč.1. do 4. ove odluke. odredit će se, po
službenoj dužnosti, bez donošenja rješenja, pripadajuća nova svota doplatka
za pomoć i njegu svim korisnicima koji imaju pravo na taj doplatak na dan
1. kolovoza 1991. ili su to pravo ostvarili nakon toga dana, uz obračun
isplaćene svote doplatka za pomoć i njegu prema Odluci o privremenom usklađivanju
doplatka za pomoć i njegu od 1. kolovoza 1991. ("Narodne novine",
broj 54/9l).

6. S danom stupanja na snagu ove odluke prestaje važiti Odluka o privremenom
usklađivanju doplatka za pomoć i njegu od 1. kolovoza 199l. ("Narodne
novine". broj 54/91).

7. Ova odluka stupa na snagu Osmoga dana od dana objave u "Narodnim
novinama" a primjenjuje se od 1. kolovoza 1991.

Klasa: 140-l3/91-01/2589

Urbroj :341-99-02/ 1-91

Zagreb, 9. listopada 1991.

Predsjednik Upravnog odbora Republičkog fonda mirovinskog i
invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 56/1991-1544
## Odluka o usklađivanju mirovina od 1. kolovoza 1991.

### NN 56/1991 (29.10.1991.), Odluka o usklađivanju mirovina od 1. kolovoza 1991.

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na osnovi članka 30. stavka 1. Zakona o osnovnim pravima iz mirovinskog
i invalidskog osiguranja ("Službeni liSt SFRJ", br. 23/82, 75/85,
8/87, 65/87,87/89, 44/90 i 11/91) i članka 6. točke 13. Statuta Republičkog
fonda mirovinskog i invalidskog osiguranja samostalnih privrednika Hrvatske
("Narodne novine". br.17/90 i 58/90), Upravni odbor Republičkog
fonda mirovinskog i invalidskog osiguranja samostalnih privrednika Hrvatske.
na sjednici održanoj 9. listopada 1991. donosi

## ODLUKU

### o usklađivanju mirovina od 1. kolovoza 1991.

1. Mirovine korisnika mirovine koji su pravo na mirovinu ostvarili do
1. kolovoza 1991. i koje su povećane od 1. ožujka 1991. za 5,0l% prema
Odluci o usklađivanju mirovina od 1. ožujka 1991. ("Narodne novine".
br. 22/91), od 1. svibnja 1991. za l0,2% prema Odluci o usklađivanju mirovina
od 1. svibnja 1991. ("Narodne novine", br. 33/91) od 1. lipnja
1991. za 6,52%, prema Odluci o usklađivanju mirovina od 1. lipnja 1991.
("Narodne novine". br. 41/91, i od 1. srpnja 1991. za 2,5% prema
Odluci o usklađivanju mirovina od 1. srpnja 1991. ("Narodne novine",
br. 54/91), povećavaju se od 1. kolovoza 1991. za 5,75%.

2. Mirovine korisnika mirovine koji su pravo na mirovinu ostvarili 1.
kolovoza 1991. ili poslije toga dana. a koje nisu povećane za 5,0l%, l0,2%,
6.52% i za 2,5% povećavaju se od dana ostvarivanja prava za 33,612%.

3. Kao osnovica za povećanje mirovina prema točki 1. ove odluke uzima
se mirovina koja je korisniku pripadala na dan 1. kolovoza 1991, a kao
osnovica za povećanje mirovine prema točki 2. ove odluke uzima se mirovina
koja je korisniku pripadala, odnosno pripada na dan ostvarivanja prava
na mirovinu.

4. Usklađivanje mirovine prema ovoj odluci obavit će se po službenoj
dužnosti i bez donošenja rješenja.

5. Ova odluka stupa na snagu osmoga dana nakon objave u "Narodnim
novinama", a primjenjuje se od 1. kolovoza 1991.

Klasa: 142-14-91-23-2458

Urbroj : 342-22-01-91-2458

Zagreb, 9. listopada 1991.

Predsjednik Upravnog odbora Republičkog fonda mirovinskog i
invalidskog osiguranja samostalnih privrednika Hrvatske

**dr. Stjepan Blažinkov, v. r.**

Odluka, NN 56/1991-1546
## Odluka o graničnoj svoti najnižega mirovinskog primanja od 1. kolovoza 1991.

### NN 56/1991 (29.10.1991.), Odluka o graničnoj svoti najnižega mirovinskog primanja od 1. kolovoza 1991.

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na osnovi članka 92. stavka 1, 2. i 3. Zakona o mirovinskom i invalidskom
osiguranju ("Narodne novine", br. 26/83. 5/86. 42/87. 34/88,
57/89, 40/90 i 9/91.), te članka 6. točke 13. Statuta Republičkog fonda
mirovinskog i invalidskog osiguranja samostalnih privrednika Hrvatske ("Narodne
novine", br.17/90. i 58/90.), Upravni odbor Republičkog fonda mirovinskog
i invalidskog osiguranja samostalnih privrednika Hrvatske, na sjednici
održanoj 9. listopada 1991. donosi

## ODLUKU

### o graničnoj svoti najnižega mirovinskog primanja od 1. kolovoza 1991.

1. Kao granična svota najnižega mirovinskog primanja radi određivanja
zaštitnog dodatka uz mirovinu određuje se od 1. kolovoza 1991. svota od
2.410,20 dinara.

2. Prema graničnoj svoti najnižega mirovinskog primanja stručna služba
Republičkog fonda mirovinskog i invalidskog osiguranja samostalnih privrednika
Hrvatske, po službenoj dužnosti, bez donošenja rješenja, odredit će novu
svotu zaštitnog dodatka svim korisnicima mirovine koji imaju pravo na taj
dodatak.

3. Ova odluka stupa na snagu osmoga dana nakon objave u "Narodnim
novinama", a primjenjuje se od 1. kolovoza 1991.

Klasa: 142-14-91-23-2458

Urbroj : 342-22-01-91-2458

Zagreb, 9. listopada 1991.

Predsjednik Upravnog odbora Republičkog fonda mirovinskog i
invalidskog osiguranja ssmostalnih privrednika Hrvatske

**dr. Stjepan Blažinkov, v. r.**

Odluka, NN 56/1991-1547
## Odluka o usklađivanju doplatka za pomoć i njegu od 1. kolovoza 1991.

### NN 56/1991 (29.10.1991.), Odluka o usklađivanju doplatka za pomoć i njegu od 1. kolovoza 1991.

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na osnovi članka 76. stavka 4. i članka 123. Zakona o mirovinskom i
invalidskom osiguranju ("Narodne novine". br. 26/83, 5/86, 42/87,
34/89, 57/89, 40/90. i 9/91.), te članka 6. točke 13. Statuta Republičkog
fonda mirovinskog i invalidskog osiguranja samostalnih privrednika Hrvatske
("Narodne novine", br. 17/90. i 58/90.), Upravni odbor Republičkog
fonda mirovinskog i invalidskog osiguranja samostalnih privrednika Hrvatske,
na sjednici održanoj 9. listopada 1991. donosi

## ODLUKU

### o usklađivanju doplatka za pomoć i njegu od 1. kolovoza 1991.

1. Puna svota doplatak za pomoć i njegu od 1. kolovoza 1991. iznosi
1.928,20 dinara.

2. Smanjena svota doplatka za pomoć i njegu od 1. kolovoza 1991. iznosi
1.446,10 dinara.

3. Slijepom korisniku porodične mirovine doplatka za pomoć i njegu pripada
u punoj svoti.

4. Za korisnika doplatka za pomoć i njegu iz članka 76. stavka 1. točke
3. Zakona o mirovinskom i invalidskom osiguranju doplatak za pomoć i njegu
od 1. kolovoza 1991. iznosi 2.410,20 dinara.

5. U skladu s odredbama iz točke 1. do 4. ove odluke ,dređuje se po
službenoj dužnosti, bez donošenja rješenja, pripadajuća svota doplatka
za pomoć i njegu svim korisnicima koji imaju pravo na taj doplatak na dan
1. kolovoza 1991. ili su to pravo ostvarili nakon toga dana.

6. Ova odluke stupa na snagu osmoga dana nakon objave u "Narodnim
novinama". a primjenjuje se od 1. kolovoza 1991.

Klasa: 142-14-91-23-2458

Urbroj. 342-22-01-91-2458

Zagreb, 9. listopada 1991.

Predsjednik Upravnog odbora Republičkog fonda mirovinskog i
invalidskog osiguranja samostalnih privrednika Hrvatske

**dr. Stjepan Blažinkov, v. r.**

Odluka, NN 56/1991-1549
## Odluka o usklađivanju novčanih naknada za tjelesno oštećenje i osnovici za određivanje tih naknada od 1. kolovoza 1991.

### NN 56/1991 (29.10.1991.), Odluka o usklađivanju novčanih naknada za tjelesno oštećenje i osnovici za određivanje tih naknada od 1. kolovoza 1991.

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na osnovi članka 123. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/88, 57/89, 40/90
i 9/91). te članka 6. točke 13. Statuta Republičkog fonda mirovinskog i
invalidskog osiguranja samostalnih privrednika Hrvatske ("Narodne
novine", br.17/90 i 58/90), Upravni odbor Republičkog fonda mirovinskog
i invalidskog osiguranja samostalnih privrednika Hrvatske. na sjednici
održanoj 9. listopada 1991. donosi

## ODLUKU

### o usklađivanju novčanih naknada za tjelesno oštećenje i osnovici za određivanje tih naknada od 1. kolovoza 1991.

1. Novčane naknade za tjelesno oštećenje ostvarene od 1. kolovoza 1991.
i koje su povećane od 1. ožujka 1991. za 5,01% prema Odluci o usklađivanju
novčanih naknada za tjelesno oštećenje i osnovici za određivanje tih naknada
od 1. ožujka 1991. ("Narodne novine". br. 22/91). od 1. svibnja
1991. za 10,2% prema Odluci o usklađivanju novčanih naknada za tjelesno
oštećenje od 1. svibnja 1991. ("Narodne novine", br. 33/91),
od 1. lipnja 1991. za 6,52% prema Odluci o usklađivanju novčanih naknada
za tjelesno oštećenje i osnovici za određivanje tih naknada ("Narodne
novine", br. 41/91) i za 2,5% prema Odluci o usklađivanju novčanih
naknada za tjelesno oštećenje i osnovici za određivanje tih naknada od
1. srpnja 1991. ("Narodne novine", br. 54/91), povećavaju se
od l. kolovoza l991. za 5,75%.

2. Novčane naknade za tjelesno oštećenje ostvarene 1. kolovoza 1991.
i poslije toga dana, a koje nisu povećane z.a 5,0l%, 10,2%, 6.52% i 2,5%
povećavaju se od 1. kolovoza 1991. odnosno od dana ostvarivanja prava za
5,0l%,10,2%, 6,52%, 2,5% i 5,75%.

3. Kao osnovica za usklađivanje novčanih naknada za tjelesno oštećenje
prema točki 1. ove odluke služi svota novčane naknade koja je korisniku
pripadala na dan 1. lipnja 1991. a kao osnovica za usklađivanje novčanih
naknada za tjelesno oštećenje prema točki 2. ove odluke služi svota novčane
naknade koja je na dan 1. siječnja 199l. iznosila 965,30 dinara.

4. Usklađivanje novčanih naknada za tjelesno oštećenje prema točki 1.
i 2. ove odluke obavit će se po službenoj dužnosti i bez donošenja rješenja.

5. Ova odluka stupa na snagu osmoga dana nakon objave u "Narodnim
novinama", a primjenjuje se od l. kolovoza l991.

Klasa: 142-14-91-23-2458

Urbroj: 342-22-01-91-2458

Zagreb, 9. listopada 1991.

Predsjednik Upravnog odbora Republičkog fonda mirovinskog i
invalidskog osiguranja samostalnih privrednika Hrvatske

**dr. Stjepan Blažinkov, v. r.**

Odluka, NN 56/1991-1550
## Uredba o određenim pravima vojnih invalida i članova njihovih obitelji

### NN 57/1991 (4.11.1991.), Uredba o određenim pravima vojnih invalida i članova njihovih obitelji

# PREDSJEDNIK REPUBLIKE HRVATSKE

Na temelju članka 101. stavka 1. Ustava Republike Hrvatske, na prijedlog
Vlade Republike Hrvatske donosim

## UREDBU

### o određenim pravima vojnih invalida i članova njihovih obitelji

Članak 1.

Odredbe Zakona o osnovnim pravima vojnih invalida i obitelji palih boraca
("Službeni list SFRJ", br. 68/81, 41/83, 75/85, 44/89, 87/89,
20/90 i 42/90) preuzetog Zakonom o preuzimanju Zakona o osnovnim pravima
vojnih invalida i obitelji palih boraca koji se u Republici Hrvatskoj primjenjuje
kao republički zakon ("Narodne novine" br. 53/91 - u daljem tekstu:
Zakon) koje vrijede na dan stupanja na snagu ove uredbe, primjenjuju se
u Republici Hrvatskoj ukoliko ovom uredbom nije drugačije uređeno.

Članak 2.

Odredba točke 1. članka 5. i točke 2. članka 6. Zakona ne primjenjuje
se na osobe kojima je organizam oštećen sudjelovanjem u oružanim akcijama
protiv Republike Hrvatske.

Članak 3.

Odredba stavka 1. članka 11. Zakona primjenjuje se na vojnike koji su
na odsluženje redovnog vojnog roka upućeni od strane legalnih organa Republike
Hrvatske, osim ako im je organizam oštećen neposrednim sudjelovanjem u
oružanim akcijama protiv obrambenih snaga republike Hrvatske. Odredba stavka
2. članka 11. Zakona ne primjenjuje se na aktivne vojne osobe Jugoslavenske
narodne armije.

Članak 4.

Odredba točke 1. stavka 1. članka 13. Zakona primjenjuje se samo na
osobe kojima je organizam oštećen kao pripadnicima legalnih organa Republike
Hrvatske. Odredba točke 2. stavka 1. članka 13. Zakona ne primjenjuje se
na osobe kojima je organizam oštećen u rezervnom sastavu Jugoslavenske
narodne armije ili teritorijalnoj obrani koja nije u funkciji obrane Republike
Hrvatske.

Članak 5.

Odredbe ove uredbe odgovarajuće se primjenjuju i na članove njihovih
obitelji.

Članak 6.

Ova uredba stupa na snagu danom donošenja, a primjenjuje se od 9. svibnja
1991. godine. osim odredbe članka 4. stavak 1. koja se primjenjuje od 17.
kolovoza 1990. godine.

Broj : 1073/91.

Zagreb, 28. listopada 1991.

Predsjednik Republike Hrvatske

**dr. Franjo Tuđman, v. r.**

Uredba, NN 57/1991-1554
## Odluka o imenovanju pomoćnika ministra unutarnjih poslova

### NN 57/1991 (4.11.1991.), Odluka o imenovanju pomoćnika ministra unutarnjih poslova

# PREDSJEDNIK REPUBLIKE HRVATSKE

Na temelju članka 31. stavka 2. Zakona o ustrojstvu republičke uprave
("Narodne novine" broj 41/90, 43/90, 59/80. i 53 A/91) donosim

## ODLUKU

### o imenovanju pomoćnika ministra unutarnjih poslova

Za pomoćnika ministra unutarnjih poslova imenuje se KATICA OSREČKI.

Broj : 1066/91.

Zagreb, 21. listopada 1991.

Predsjednik Republike Hrvatske

**dr. Franjo Tuđman, v. r.**

Odluka, NN 57/1991-1555
## Odluka o imenovanju pomoćnika ministra unutarnjih poslova

### NN 57/1991 (4.11.1991.), Odluka o imenovanju pomoćnika ministra unutarnjih poslova

# PREDSJEDNIK REPUBLIKE HRVATSKE

Na temelju članka 31. stavka 2. Zakona o ustrojstvu republičke uprave
("Narodne novine" broj 41/90. 43/90, 59/90. i 53 A/91) donosim

## ODLUKU

### o imenovanju pomoćnika ministra unutarnjih poslova

Za pomoćnika ministra unutarnjih poslova imenuje se JOŠKO MORIČ.

Broj : 1067/91.

Zagreb, 21. listopada 1991.

Predsjednik Republike Hrvatske

**dr. Franjo Tuđman, v.r.**

Odluka, NN 57/1991-1556
## Pravilnik o vojnoj iskaznici

### NN 57/1991 (4.11.1991.), Pravilnik o vojnoj iskaznici

# MINISTAR OBRANE

Na temelju članka 22. stavka 3. i članka 133. Zakona o obrani ("Narodne
novine", broj 49/91 i 53/A/91). ministar obrane donosi

## PRAVILNIK

### o vojnoj iskaznci

Članak 1.

Pripadnicima Hrvatske vojske izdaje se vojna iskaznica. Vojna iskaznica
je javna isprava kojom se dokazuje pripadnost Hrvatskoj vojsci. Vojnu iskaznicu
pripadniku Hrvatske vojske izdaju ovlaštena tijela iz članka 133. Zakona
o obrani.

Članak 2.

Vojna iskaznica se izrađuje na punijem papiru svjetlo plave boje, a
zaštičuje omotom,od prozirne mase. Vojna iskaznica se izdaje prema obrascu
koji je otiskan uz ovaj pravilnik i njegov je sastavni dio. Obrasci vojne
iskaznice izraduju se u dimenziji 85 x 55 mm. Prednja strana obrasca iz
stavka 2. ovog članka sadrži - na sredini grb Republike Hrvatske,

- ispod grba ispisano je "Republika Hrvatska", te naziv "Vojna
iskaznica". Na lijevoj strani je prazan prostor za fotografiju preko
koje je u gornjem desnom kutu otisnut pečat jedinice Hrvetske vojske;

- desno od prostora za fotografiju ispisuje se ime i prezime vojnog
obveznika;

- ispod fotografije ispisuje se serijski broj: Na stražnjoj strani vojne
iskaznice ispisuje se:

- oznaka jedinice Hrvatske vojske,

- jedinstveni matični broj gradana, čin, dužnost, te broj iskaznice;

- datum izdavanja, te tekst: "Vojna iskaznica je javna isprava
kojom se dokazuje pripadnost Hrvatskoj vojsci", te potpis ovlaštene
osobe.

Članak 3.

O izdanim vojnim iskaznicama vodi se evidencija u Ministarstvu obrane.
Evidencija iz stavka 1. ovog članka sadrži: prezime, ime vojne osobe kojoj
je izdana vojna iskaznica. serijski broj, redni broj vojne iskaznice, te
datum izdavanja.

Članak 4.

Ovaj pravilnik stupa na snagu danom objave u "Narodnim novinama".

Klasa: 8/91-01/37

Urbroj : 512-05-01-91-1

Zagreb, 28. listopada 1991.

Ministar obrane

**Gojko Šušak, v. r.**

---

OBRAZAC VOJNE ISKAZNICE

Prednja strana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Fotografija 28 x 32 mm REPUBLIKA HRVATSKA VOJNA ISKAZNICA

(IME)

(PREZIME)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stražnja strana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
VOJNA ISKAZNICA JE JAVNA ISPRAVA KOJOM SE DOKAZUJE PRIPADNOST HRVATSKOJ
VOĆSCI.

\_\_\_\_\_\_\_\_\_\_\_\_\_\_\_\_\_ JMBG

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ČIN, DUŽNOST)

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (BROJ ISKAZNICE) (OZNAKA
JEDINICE)

M-P, \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (DATUM IZDAVANjA)
(POTPIS OVLAŠTENE OSOBE)

Pravilnik, NN 57/1991-1558
## Ispravak Zakona o carinskoj službi Republike Hrvatske

### NN 57/1991 (4.11.1991.), Ispravak Zakona o carinskoj službi Republike Hrvatske

# OBJAVE

Nakon izvršenog uspoređivanja s izvornim tekstom utvrđena je pogreška
u Zakonu o carinskoj službi Republike Hrvatske koji je objavljen u "Narodnim
novinama" broj 53 od 8. listopada 1991, te se daje

## ISPRAVAK

### Zakona o carinskoj službi Republike Hrvatske

U članku 15. stavku 4. umjesto riječi "Republički savjet"
trebaju stajati riječi "Republičko vijeće".

Klasa: 413-01/91-01/07

Zagreb, 24. listopada 1991.

Tajnik Sabora Republike Hrvatske

**Anđelko Sikirić. v. r.**

Zakon, NN 57/1991-1560
## Odluka o razrješenju pomoćnika ministra obrane

### NN 58/1991 (7.11.1991.), Odluka o razrješenju pomoćnika ministra obrane

# PREDSJEDNIK REPUBLIKE HRVATSKE

Na temelju članka 31. stavka 2. Zakona o ustrojstvu republičke uprave
("Narodne novine", br. 41/90, 43/90, 58/90 i 53A/9I) donosim

## ODLUKU

### o razrješenju pomoćnika ministra obrane

Razrješuje se dužnosti pomoćnika ministra obrane ANTUN BENČIĆ.

Broj : 1086/91.

Zagreb. 31. listopada 199 l.

Predsjednik Republike Hrvatske

**dr. Franjo Tuđman, v. r.**

Odluka, NN 58/1991-1561
## Uredba o utvrđivanju tečaja za obračun carina i drugih uvoznih pristojbi

### NN 58/1991 (7.11.1991.), Uredba o utvrđivanju tečaja za obračun carina i drugih uvoznih pristojbi

# VLADA REPUBLIKE HRVATSKE

Na temelju članka 5. Zakona o preuzimanju saveznih zakona iz oblasti
financija koji se u Republici Hrvatskoj primjerkjuju kao republički zakoni
("Narodne novine", br. 53/9l), Vlada Republike Hrvatske, na sjednici
odžanoj 31. listopada 1991. godine donijela je

## UREDBU

### o utvrđivanju tečaja za obračun carina i drugih uvoznih pristojbi

Članak 1.

Carine i druge uvozne pristojbe obračunavaju se po srednjem tečaju za
strane valute utvrđenom u skladu s člankom 35. stavak 1. Zakona o deviznom
poslovanju ("Službeni list SFRJ", br. 65/86, 71/86, 3/88, 59/88
i 82/90 i "Narodne novine", br 53/91), uvećan za postotak kojeg
svaki tjedan utvrđuje Ministarstvo financija.

Članak 2.

Ova uredba stupa na snagu danom objave u "Narodnim novinama".

Klasa: 413-01 /91-01 /04

Urbroj : 5030112-91 -4

Zagreb, 31. listopada 1991.

Potpredsjednik

**dr. Mate Granić, v. r.**

Uredba, NN 58/1991-1565
## Odluka o osnivanju graničnih veterinarskih stanica

### NN 58/1991 (7.11.1991.), Odluka o osnivanju graničnih veterinarskih stanica

# VLADA REPUBLIKE HRVATSKE

Na temelju članka 106. stavka 2. Zakona o zdravstvenoj zaštiti životinja
i veterinarskoj djelatnosti ("Narodne novine", br. 52/91), Vlada
Republike Hrvatske na sjednici održ.anoj 31. listopada l991. godine donijela
je

## ODLUKU

### o osnivanju graničnih veterinarskih stanica

I.

Osnivaju se granične veterinarske stanice u mjestima Zagreb, Rijeka,
Split, Osijek i Goričan za granične prijelaze kako to odredi ministar poljoprivrede,
šumarstva i vodoprivrede. Granične veterinarske stanice iz stavka 1. ove
točke osnivaju se kao područne organizacijske jedinice Ministarstva poljoprivrede.
šumarstva i vodoprivrede - Uprave za veterinarstvo za obavljanje obveznih
veterinarsko-sanitarnih pregleda i kontrole pošiljaka životinja, proizvoda
životinjskog podrijetla, otpadne animalne tvari namijenjene utilizaciji,
sjemena za umjetno osjemenjivanje, embrija i drugih predmeta kojima se
može prenositi zarazna bolest ili ugroziti zdravlje ljudi i životinja,
koje se uvoze, izvoze ili provoze.

II.

Na dan stupanja na snagu ove odluke prestaje važiti Odluka o osnivanju
graničnih veterinarskih stanica ("Službeni list SFRJ", br. 51/91).

III.

Ova odluka stupa na snagu danom objave u "Narodnim novinama".

Klasa: 212-02/91 -01 /03

Urbroj : 5030112-91-3

Zagreb, 3l. listopada 1991.

Potpredsjednik

**dr. Mate Granić, v. r.**

Odluka, NN 58/1991-1566
## Odluka o utvrđivanju općina u kojima se koriste sredstva za subvencioniranje stanarine i podstanarine

### NN 58/1991 (7.11.1991.), Odluka o utvrđivanju općina u kojima se koriste sredstva za subvencioniranje stanarine i podstanarine

# VLADA REPUBLIKE HRVATSKE

Na temelju članka 6. Uredbe o korištenju sredstava za subvencioniranje
stanarine i podstanarine ("Narodne novine", broj 48/91) Vlada
Republike Hrvatske. na sjednici održanoj 6. sludenoga 1991. godine donijela
je

## ODLUKU

### o utvrđivanju općina u kojima se koriste sredstva za subvencioniranje stanarine i podstanarine

I.

U općinama Podravska Slatina, Vukovar, Vinkovci, Osijek, Nova Gradiška,
Novska, Sisak, Gospić, Otočac, Zadar, Slunj, Duga Resa, Karlovac, Pakrac,
Grubišno Polje, Virovitica, Šibenik, Valpovo, Daruvar, Našice, Dubrovnik,
Jastrebarsko, Ogulin, Sinj i Ploče sredstva za subvencioniranje stanarine
i podstanarine koja se koriste na način propisan Uredbom o korištenju sredstava
za subvencioniranje stanarine i podstanarine ("Narodne novine",
broj 48/91) doznačuju se tijelima određenim člankom 6. navedene Uredbe.

II.

Ova odluka stupa na snagu danom objave u "Narodnim novinama".

Klasa: 371-0l/91-03/06

Urbroj : 5030119-91 -12

Zagreb, 6. studenoga 1991.

Predsjednik

**dr. Franjo Gregurić, v. r.**

Odluka, NN 58/1991-1567
## Odluka o svoti zajamčenog osobnog dohotka radnika za razdoblje 1. listopada do 31. prosinca 1991. godine

### NN 58/1991 (7.11.1991.), Odluka o svoti zajamčenog osobnog dohotka radnika za razdoblje 1. listopada do 31. prosinca 1991. godine

# VLADA REPUBLIKE HRVATSKE

Na temelju članka 63. stavka 2. Zakona o radnim odnosima ("Narodne
novine", broj 19/90) Vlada Republike Hrvatske donosi

## ODLUKU

### o svoti zajamčenog osobnog dohotka radnika za razdoblje 1. listopada do 31. prosinca 1991. godine

I.

Zajamčeni osobni dohodak radnika u Republici Hrvatskoj za razdoblje
1. listopada do 31. prosinca 1991. godine iznosi 4.504,00 dinara.

II.

Ova odluka stupa na snagu danom objave u "Narodnim novinama".

Klasa : 120-01 /91-02/24

Urbroj : 5030116-91-2

Zagreb, 31. listopada 1991.

Potpredsjednik

**dr. Mate Granić, v. r.**

Odluka, NN 58/1991-1568